נעמי חשמונאי

נעמי חשמונאי (נולדה ב-27 באוקטובר 1984) היא מוזיקאית ומשוררת ישראלית. נולדה וגדלה בחיפה למשפחה דתית. בנעוריה יצאה בשאלה, ובמהלך לימודיה באוניברסיטה חזרה בתשובה מתוך זיקה לחסידות ברסלב. כיום חיה באורח חיים מסורתי. ב-2014 החלה להופיע עם שיריה בליווי פסנתר וגיטרה, ובאותה תקופה נוצר שיתוף פעולה בינה לבין המוזיקאי אמיר צורף. כעבור שנתיים הוציאה בהפקה עצמאית את אלבומה הראשון, "שמונה שורות", בהפקת צורף, ובו עשרה שירים שכתבה והלחינה. ב"הארץ" כתב בן שלו כי "יש ב'שמונה שורות' גם להט וגם תבונה, גם צעקה וגם תפילה חרישית, ויש בו קפיצת אמונה, תרתי משמע". המבקר יוסי חרסונסקי כתב: "יש במוזיקה של נעמי חשמונאי עומק ויופי שנוגעים באמת הצרופה שלה... היא אינה מחפשת להיט. חשובה לה האמירה". באותה שנה זיכה אותה האלבום בפרס שר החינוך לתרבות יהודית בתחום המוזיקה, לצד אביהו מדינה. לחשיפה רבה זכתה בסוף 2016, כשנבחרה לפתוח את פרויקט השירה המצולם "כאן שיר" בתאגיד השידור הישראלי עם שירה "אישה עם כיסוי ראש". בסרטון צפו יותר מ-200 אלף איש בפייסבוק וביוטיוב. בשיר מתחה חשמונאי ביקורת על היחס לאישה בציונות הדתית ובציבור החילוני גם יחד, ועל כך אמרה בריאיון: "אני מרגישה שלפעמים הפלורליזם חוטא בסלקטיביות, וחופש דעה נתון רק למי שחושב בדיוק כמונו. כמי שחיה בין שני העולמות וחווה על בשרי את הפיצול שבין המחנות, החילוני והדתי, אני מקווה שלא אצטרך להכריע ביניהם... אני רוצה שלא יצמצמו אותי לדמות האישה עם כיסוי הראש". ב-2017 צילמה סרטון נוסף ל"כאן" ובו הביעה את עמדתה בסוגיית האיסור על האזנה לשירת נשים בקהל דתי וחרדי. במקביל החלה לפרסם שירה בעיתונים ובכתבי עת, בהם "הארץ", "ידיעות אחרונות" ו"הו!". בשנת 2023 הוציאה את ספר שיריה הראשון, "בסוד החשמל". חשמונאי שיתפה פעולה והופיעה עם מוזיקאים רבים, בהם אמיר צורף, אסף אמדורסקי, יהוא ירון, תמר אייזנמן, דוד פרץ, אביב גדג', שי צברי, שלום גד, יוסי בבליקי ושני פלג. בפסטיבל הפסנתר 2018 העלתה מופע משותף עם הזמרת לונא אבו נסאר, ובאותה שנה השתתפה במופע מחווה משירי גבריאל בלחסן שנערך בפסטיבל אינדינגב ובמקומות נוספים. בתחילת 2019 ערכה עם עומר ולדמן ערב מחווה למשורר יאיר הורביץ, ובו השתתפו בין השאר חדוה הרכבי, שמעון אדף, אנה הרמן, עינב ג'קסון כהן ועודד כרמלי. לכבוד המופע הלחינה וביצעה את שירו של הורביץ, "שיר ילדים". בסוף אותה שנה שרה את השיר "נצח מיותר" באלבום "מיתולוגיה שלמה מתחת לציפורניים" שיצרו שמעון אדף וחיים רחמני בשם "דליה שושן". שירה בסוד החשמל, פרדס, 2023 מוזיקה שמונה שורות, 2016 מדיה וקבצים בנושא נעמי חשמונאי בוויקישיתוף בסוד החשמל, הוצאת פרדס נעמי חשמונאי, ברשת החברתית פייסבוק נעמי חשמונאי, סרטונים בערוץ היוטיוב נעמי חשמונאי, במיזם "אישים" לתיעוד היצירה הישראלית נעמי חשמונאי, במסד הנתונים הקולנועיים IMDb (באנגלית) נעמי חשמונאי, באתר ספר הקולנוע הישראלי נעמי חשמונאי, באתר שירונט נעמי חשמונאי, באתר ספוטיפיי נעמי חשמונאי, באתר דיזר נעמי חשמונאי, באתר "שירת נשים" שירים: נעמי חשמונאי, שמונה שורות, באתר bandcamp קליפ לשיר "איך זה", מתוך "שמונה שורות" (בימוי: שחף רם) קליפ לשיר "נבל", מתוך "שמונה שורות" (בימוי: שחף רם) בושה, בפסטיבל אינדינגב 2016 שיר ילדים מאת יאיר הורביץ, במופע מחווה בלבונטין 7, 24.2.19 אישה עם כיסוי ראש, תאגיד השידור כאן נעמי חשמונאי, שיר ביום: אל תצא לאור, באתר "ידיעות אחרונות", 7 באוקטובר 2018 נעמי חשמונאי, הָיִיתִי יְכוֹלָה לִהְיוֹת הַפֶּלֶא הַבֵּינוֹנִי, באתר הארץ, 30 באוקטובר 2018 שירים: עד שיגיעו אליך המים, עשרים וארבעה אלף, באתר "הַמּוּסָךְ - מוסף לספרות" של הספרייה הלאומית, 27.11.19 נעמי חשמונאי, שירים | אֲנִי רוֹצָה לָמוּת וְלֹא יוֹדַעַת אֵיךְ, באתר הארץ, 7 באפריל 2020 בעיית הרוע, מתוך הפרויקט "בקולי: שירת נחמה", בית אריאלה, 20.12.23 ראיונות: בן שלו, מה הקשר בין רוקנרול לחסידות, באתר הארץ, 17 בינואר 2016 רחלי ריף, "בין צעקה לתפילה: נעמי חשמונאי חסידת רוק", מקור ראשון, 26.1.17 תמר רותם, "אני הולכת לאכול את שאריות החילוניות שלכם": נעמי חשמונאי עושה רוק כהלכה, באתר TheMarker‏, 6 באפריל 2017 נטע עמית, "לונא אבו נסאר ונעמי חשמונאי מעלות מופע משותף בפסטיבל הפסנתר, ולא מוכנות שתקראו לזה 'דו קיום'", פוליטיקלי קוראת, 8.10.18 "כיסוי ראש, לב חשוף": שיחה בין בכל סרלואי לנעמי חשמונאי, פסטיבל "חיים בספר", משכנות שאננים, 2.7.20 שלומי חתוכה, "ברית מילה" עם נעמי חשמונאי, כאן, 6.9.23 שיחה עם מיה סלע ויובל אביבי על הספר "בסוד החשמל", מה שכרוך, כאן תרבות, 1.10.23 על יצירתה: עדו ניצן, בעלת האוב, ישראל היום, 5.1.24 תמר רותם, "אני הולכת לאכול את שאריות החילוניות שלכם": נעמי חשמונאי עושה רוק כהלכה, באתר TheMarker‏, 6 באפריל 2017 בן שלו, מה הקשר בין רוקנרול לחסידות, באתר הארץ, 17 בינואר 2016 יוסי חרסונסקי, "נעמי חשמונאי, שמונה שורות", באתר "חרסונסקי מיוסיק". שחר חי, אביהו מדינה ונעמי חשמונאי זכו בפרס שר החינוך לתרבות יהודית, באתר ynet, 28 ביוני 2016 בריאיון לתמר רותם (ר' הערה 1).